
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 273 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης της έκτασης του 
Αστικού Οικοδομικού Συνεταιρισμού «Εκπαιδευτι¬ 
κών Ν. Ηρακλείου ΣΥΝΠΕ στη θέση «Κακόν Όρος» 
δήμου Γουβών (τέως κοινότητας Ελαίας) (Ν.Ηρα¬ 
κλείου) . 1 

Χαρακτηρισμός ως διατηρητέου κτιρίου που βρίσκε¬ 
ται στον οικισμό Δαύλειας, του Δήμου Δαύλειας 
στο Ν. Βοιωτίας και καθορισμός ειδικών όρων και 
περιορισμών δόμησης αυτού. 2 


ΑΠΟΦΑΣΕΙ Σ 

Αριθ.9701 (1) 

Έγκριση πολεοδομικής μελέτης της έκτασης του Αστικού 
Οικοδομικού Συνεταιρισμού «Εκπαιδευτικών Ν. Ηρα¬ 
κλείου ΣΥΝΠΕ στη θέση Κακόν όρος δήμου Γουβών 
(τέως κοινότητας Ελαίας) (Ν.Ηρακλείου). 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 44,124,141,142,143,154, 
226 (παρ.6), 243, 248, 249, 250 και 255 του από 14.7.1999 
Π.Δ/τος «Κώδικας Βασικής Πολεοδομικής Νομοθεσίας» 
(Δ' 580), όπως τα άρθρα 243, 248, 249, 250 και 255 τρο¬ 
ποποιήθηκαν μετά άρθρα 4, 5, 6, 7 και 13 αντίστοιχα του 
Ν.2831/2000 «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140). 

2. Τις διατάξεις της παρ.18 του άρθρου 24 του 
Ν.2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του 
Ν.2469/1997 (Α' 38). 


4. Τις διατάξεις της παρ. 25β του άρθρου 13 του Ν. 
3212/31.12.2003 «άδεια δόμησης, πολεοδομικές και άλ¬ 
λες διατάξεις θεμάτων αρμοδιότητας Υπουργείου Περι¬ 
βάλλοντος, Χωροταξίας και Δημοσίων Έργων». 

5. Την 53586/6312/14.7.1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Έργων «Έγκριση προδιαγραφών πολεοδόμησης εκτάσε¬ 
ων που ανήκουν σε οικοδομικούς συνεταιρισμούς και 
οικοδομικούς οργανισμούς» (Β' 534). 

6. Την Υ6/31.10.01 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

7. Την 4347/7578/16.7.1992, γνωμοδότηση της Δ/νσης 
Χωροταξίας για χωροθέτηση και οικιστική καταλληλότη¬ 
τα του αστικού Ο.Σ. «Εκπαιδευτικών Ν. Ηρακλείου 
Συν.ΠΕ» στη θέση Κακόν Όρος της κοινότητας Ελαίας Ν. 
Ηρακλείου». 

8. Την 79766/5177/6.8.1992 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Χωροθέτηση και οικιστική καταλληλότητα της έκτασης 
του Αστικού Οικοδομικού Συνεταιρισμού Εκπαιδευτικών 
Νομού Ηρακλείου Συν ΠΕ». 

9. Την 24762/5702/8.10.1999 απόφαση Υφυπουργού 
Περιβάλλοντος Χωροταξίας και Δημοσίων Έργων «Τρο¬ 
ποποίηση της 16/23.9.1981 απόφασης του Εθνικού Συμ¬ 
βουλίου Χωροταξίας και Περιβάλλοντος «Περί εγκρίσεως 
του συστήματος Οργανώσεως των οικιστικών περιοχών 
του Πολεοδομικού Συγκροτήματος του Ηρακλείου και 
της ευρύτερης περιοχής του» (Β' 654) κ.τ.λ.» (Β' 2053) 
(διόρθωση Β' 292). 

10. Την 3026/11.10.1996 συμβολαιογραφική πράξη 
ενώπιον της συμβολαιογράφου Λουϊζας Πέρπη - Κυπρά- 
κη, παραχώρησης και μεταβίβασης στη Κοινότητα των 
κοινοχρήστων - κοινωφελών χώρων και ειδικών χρήσεων 
χώρων καθώς και οικοδομήσιμης επιφάνειας. 

11. Τις 18/1995 και 26/1995 γνωμοδοτήσεις του 
Κοινοτικού Συμβουλίου Ελαίας Πεδιάδας. 

12. Την 53/2001 γνωμοδότηση του Δημοτικού Συμβου¬ 
λίου Γουβών. 

13. Την 25/3.8.1995 γνωμοδότηση του Συμβουλίου 
Χωροταξίας Οικισμού και Περιβάλλοντος Ν. Ηρακλείου. 

14. Τις 132/1996, 284/2000, 58/2004 γνωμοδοτήσεις 
του Κεντρικού Συμβουλίου Χωροταξίας Οικισμού και Πε¬ 
ριβάλλοντος Ν. Ηρακλείου. 

15. Το γεγονός ότι από κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Άρθρο 1 

Εγκρίνεται το πολεοδομικό σχέδιο της έκτασης του 
Αστικού Οικοδομικού Συνεταιρισμού Εκπαιδευτικών, Ν. 
Ηρακλείου στη θέση « Κακόν Όρος» δήμου Γουβών (της 
Κοινότητας Ελαίας) (Ν. Ηρακλείου) με τον καθορισμό 
οικοδομήσιμων χώρων, οδών, πεζοδρόμων, κοινοχρή¬ 
στων χώρων, χώρων στάθμευσης αυτοκινήτων, χώρου 
βιολογικού καθαρισμού, αθλητισμού, παιδικής χαράς, πι¬ 
σίνας, υπαίθριου αμφιθεάτρου, ΔΕΗ, δεξαμενής νερού 
και δορυφορικής κεραίας, όπως οι ρυθμίσεις φαίνονται 
στο σχετικό πρωτότυπο διάγραμμα σε κλίμακα 1:1000 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 9701/2004 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 1 της πα¬ 
ρούσας, κατά τομείς I (Ο.Τ. 1 έως 12) και II (Ο.Τ. 13) που 
φαίνονται στο διάγραμμα του άρθρου 1. 

Άρθρο 3 

1. Στους οικοδομήσιμους χώρους επιτρέπεται η χρήση 
μόνον κατοικίας. 

2. Στο οικοδομήσιμο χώρο που παραχωρείται στον ΟΤΑ 
και εμπίπτει στοντομέα II (ΟΤ13) επιτρέπονται οι χρήσεις 
πολεοδομικού κέντρου σύμφωνα με τις διατάξεις του άρ¬ 
θρου 4 του από 23.2.87 Π.Δ/τος (Δ' 166) και ειδικότερα: 

- Εμπορικά καταστήματα 

- Γραφεία,τράπεζες,ασφάλειες,κοινωφελείς οργανι¬ 
σμοί 

- Διοίκηση 

- Εστιατόρια 

- Αναψυκτήρια 

- Κέντρα διασκέδασης αναψυχής 

- Χώροι συνάθροισης κοινού 

- Πολιτιστικά κτίρια και εν γένει πολιτιστικές εγκαταστά¬ 
σεις. 

- Κτίρια εκπαίδευσης 

- Θρησκευτικοί χώροι 

- Κτίρια κοινωνικής πρόνοιας 

Άρθρο 4 

1. Στο πρόσωπο των οικοπέδων οικοδομημένων ή μη 
επιβάλλεται προκήπιο πλάτους τεσσάρων (4) μέτρων 


όπως φαίνεται στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
ορίζονται ως εξής: 

Α. Τομέας I 

1. Ελάχιστο πρόσωπο: δέκα (10,00) μέτρα. 

Ελάχιστο εμβαδόν: διακόσια πενήντα (250,00) τ.μ. 

2. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

3. Συντελεστής δόμησης: οκτώ δέκατα (0,8) με μέγιστο 

εμβαδόν δομημένης επιφάνειας ανά μερίδα 240 μ 2 . 

4. Μέγιστο επιτρεπόμενο ύψος των κτιρίων: επτά και μι¬ 
σό (7,50) μέτρα, 

το οποίο προσαυξάνεται κατά 1,5 μ. σε περίπτωση κα¬ 
τασκευής στέγης. 

5. Δεν επιτρέπεται η κατασκευή κτιρίων επί υποστηλω- 
μάτων (ΡΙΙΟΤΙ3). 

6. Δεν επιτρέπεται η τοποθέτηση στο δώμα ή τις όψεις 
των κτιρίων διαφημιστικών πινακίδων, δεξαμενών απο¬ 
θήκευσης υγρών και λοιπών προχείρων ή αντιαισθητικών 
κατασκευών. 

7. Απαιτείται η κατασκευή μιας τουλάχιστον θέσης στά¬ 
θμευσης αυτοκινήτου ανά μερίδα εντός του χώρου του 
οικοπέδου (υπαίθριο ή εντός του όγκου του κτιρίου). 

Β. Τομέας II 

1. Η αρτιότητα καθορίζεται από το εμβαδόν του Ο.Τ. 
όπως φαίνεται στο διάγραμμα του άρθρου 1. 

2. Καθορίζεται διάγραμμα κάλυψης όπως φαίνεται στο 
ίδιο διάγραμμα. 

3. Συντελεστής δόμησης: οκτώ δέκατα (0,8). 

4. Μέγιστος επιτρεπόμενος αριθμός ορόφων των κτι¬ 
ρίων 3 με μέγιστο επιτρεπόμενο ύψος αυτών έντεκα (11) 
μέτρα. 

5. Καθορίζεται δίκτυο ελευθέρων κοινοχρήστων χώρων 
αποκλειστικά για πεζούς αποτελούμενο απο τους ακάλυ¬ 
πτους χώρους του οικοδομικού τετραγώνου και υπο-χρε- 
ωτική εσωτερική στοά. 

6. Επιτρέπεται η κατασκευή κτιρίου επί υποστηλωμά- 
των (ΡΙΕΟΤΙ3). 

Γ. Και για τους δύοτομείς ισχύουντα παρακάτω: 

1. Απαγορεύεται η τοποθέτηση διαφημίσεων και διαφη¬ 
μιστικών πινακίδων στους ελεύθερους χώρους, καθώς 
και στους πεζόδρομους. Επιτρέπεται μόνο η τοποθέτηση 
πινακίδων που πληροφορούν για τη θέση των λοιπών χρή¬ 
σεων πλην κατοικίας που αφορούν τις δραστηριότητες 
του οικισμού. 

2. Οι πινακίδες αναγράφονται υποχρεωτικά στην ελλη¬ 
νική γλώσσα. Σε περίπτωση ανάγκης ξενόγλωσσης, αυτή 
τοποθετείται κάτω από την ελληνική με μικρότερα γράμ¬ 
ματα. 

3. Στις κατοικίες απαγορεύεται η τοποθέτηση διαφημί¬ 
σεων οποιασδήποτε μορφής και υλικού τόσο επί των όψε¬ 
ων όσον και επί των δωμάτων αυτών. 

4. Επιβάλλεται η φύτευση των ακαλύπτων χώρων των 
ιδιωτικών οικπέδων και των κοινοχρήστων χώρων. 

Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνησεως. 


Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 1 Μαρτίου 2004 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 9267 (2) 

Χαρακτηρισμός ως διατηρητέου κτιρίου που βρίσκεται 
στον οικισμό Δαύλειας, του Δήμου Δαύλειας στο Ν. 
Βοιωτίας και καθορισμός ειδικών όρων και περιορι¬ 
σμών δόμησης αυτού. 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Εχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτηςαπό 14.7.1999-Δ'580),όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 “Γενικός Οικοδομικός Κανονισμός" και άλλες 
πολεοδομικές διατάξεις» (Α' 140). 

2. Τιςδιατάξειςτου άρθρου 29Ατου Ν. 1558/1985«Κυ¬ 
βέρνηση και Κυβερνητικά Οργανα» (Α' 137) που προστέ¬ 
θηκε με το άρθ ρο 27 του Ν. 2081 /1992 (ΑΊ 54) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της (Υπουργού Περιβάλλοντος Χωροταξίας και Δημο¬ 
σίων Έργων «Ανάθεση αρμοδιοτήτων Υπουργού Περι¬ 
βάλλοντος Χωροταξίας και Δημοσίων Έργων στους Υφυ¬ 
πουργούς Περιβάλλοντος Χωροταξίας και Δημοσίων Έρ¬ 
γων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Το με αρ. πρωτ. Οικ. 52243/24.12.03 έγγραφο Γ.Γ. 
ΥΠΕΧΩΔΕ. 

6. Την από 20.10.03 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

7. Το με αρ. πρ. 2749/4.11.03 έγγραφο του Δήμου Δου¬ 
λειάς με το οποίο μας εστάλη το αποδεικτικό δημοσίευ¬ 
σης της προαναφερθείσης αιτιολογικής έκθεσης. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

χαρακτηρίζεται ως διατηρητέο το κτίριο που βρίσκεται 
εντός του οικισμού Δαύλειας του Δήμου Δαύλειας στο Ν. 
Βοιωτίας, φερόμενοως ιδιοκτησία του Ζ. Ουρανού ,όπως 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:100, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 9267 πράξη του και που αντίτυπο του σε φω- 
τοσμίκρυνση δημοσιεύεται με την παρούσα απόφαση. 


1. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες 
προσθήκες όχι όμως και τα πάσης φύσεως καθ’ ύψος ή 
κατ' επέκταση προσκτίσματα που αλλοιώνουν το αρχικό 
κτίριο. 

Ο καθορισμός των προσκτισμάτων αυτών που αλλοιώ¬ 
νουν το αρχικό κτίριο πραγματοποιείται από την Επιτρο¬ 
πή Πολεοδομικού και Αρχιτεκτονικού Ελέγχου (Ε.Π.Α.Ε.). 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων του, όσο και του κτιρίου συνολικά, 
πλην των προσκτισμάτων ή των στοιχείων του κτιρίου για 
τα οποία η Ε.Π.Α.Ε. έχει γνωμοδοτήσει για την αφαίρεση 
τους. 

3. Σε περίπτωση αποκατάστασης του κτιρίου που έχει 
υποστεί αλλοιώσεις και υπάρχουν ανεπαρκή στοιχεία για 
το ίδιο το κτίριο, πρέπει να λαμβάνεται υπόψη η βασική 
αρχιτεκτονική σύνθεση και η συγγενής μορφολογία και 
τεχνολογία των όψεων των κτιρίων της περιοχής. 

4. Επιτρέπεται η αντικατάσταση του εξώστη σύμφωνα 
με τα παραδοσιακά πρότυπα της περιοχής. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του προτεινό- 
μενου να χαρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. Επιτρέπεται μόνο η τοποθέτηση επιγραφών 
μικρών διαστάσεων που πληροφορούν για τη χρήση των 
χώρων του κτιρίου. 

7. Αιτήσεις για προσθήκη στο διατηρητέο κτίριο απο- 
στέλλονται από την πολεοδομική υπηρεσία, στην αρμό¬ 
δια Υπηρεσία του Υπουργείου Περιβάλλοντος Χωροτα¬ 
ξίας και Δημοσίων Έργων, με γνώμη της Ε.Π.Α.Ε., για ει¬ 
δικές ρυθμίσεις, σύμφωνα με τις διατάξειςτου άρθρου 4 
(παρ. 2) του Ν. 1577/1985 (Α' 210), όπως τροποποιήθηκε 
με την παρ. 2 του άρθρου 3 του Ν. 2831/2000 (Α' 140), 
εφόσον δεν παραβλάπτεται το διατηρητέο κτίριο. 

8. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται έγκριση της Ε.Π.Α.Ε. 

9. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοστευθεί στην εφημερίδα της 
Κυβερνήσεως. 

Αθήνα, 26 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


{ . Λί» 7 00 ί?Γί! 3 

ί 23Ρ0Τ«Ξ14Ι 1 &&·. 




τϋοτιτίΐο : 

ΠϊίηΜΛΛίίβΟΙ Χ^ΟίΑϊΙΑ: 1 ί» Ι?ΓΟί . 
:·**ΟΛΙ *?.■ !ν« τ-! η+.&μ. Γ ίί«7 -'θ4 «ΠΟΟν.* 

■’Ι >! " ,'Τία $θΛ,χ*οι 1--V** Ο ^ 1 

V*.*, Π<ιύ ·3«>^ί<ι*ι^ «,νι·- ΟΛ.όοώ ίκ*>Η·ί-*<^ . Τ*«* | 
Δήΰΐ^ίΐΛ 4^· »· ϋο.υΐ'.σ:, ·5Λ».ΐώΛ^·ί.|ι^ 

<^υ ίΰό ί,· 

» «££ <->4.&^«>.»θν{£ιη·.' >’Χ;^ 


£ ^ 15 α δ ο νι ο ι *. ο η ε δ ον ; 

ϊΐί Α&Γήζ. ϊ: ιι ο ι *νν ν ταΟ - 4 "3 “ϊ. 6 5 ν/? 

• · ?Υ|4 θΤΡ Η ΔΥΜΕΝΟ Τ^Λ ^-Δ 
ΕίΟΔΜΤΛώ} ^ 4θΛ2 *«' 

Εκ)Α ΓΟΚ£ΝΟ Μ ΤΗΚΚ Α ρν&οΤΐΕΔον 
Ε £λ&τλ*.ς : .ιλμολ} - 48153 «ί 



ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 1 
ΚΑ! ΔΗΜΟΣΙΩΝ ΕΡΓΩΝ 

ΔΙΕΥΘΥΝΣΗ ΠΟΛΕΟώΟΜΙΚΟΥ ΣΧΕΔΙΑΣΜΟΥ 
ΤΜΗΜΑ ΠΑΡΑΔΟΣΙΑΚΩΝ ΟΙΚΙΣΜΩΝ 


ΘΕΣΗ: ΔούΑ^ΐπζ 


| ΘΕΜΑ: Χαρακτηρισμός ως διατηρητέου του κτιρίου που 

^ 3ρίθκέται στον οίκισρό Δούλεχζς , στο Ν, Βοιωτίας, ιδιοκτησίας 

■ “ν| Ζ· Ουρανού κσι καθορισμός ίτόικών όρων και ττέριορισμών 

! δόμησης Ουτοϋ, 

;__ Διατηρητέο κτίριο_ _ _ 

I ΣΧΕΔΙΟ: ΤΟΠΟΓΡΑΦ^ΚΟ ΔΙΑΓΡΑΜ ΜΛ 

| - —-~-—~-— 

ΚΛιμσχα: 1:100 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






